**PRAVILNIK O ZAŠTITI PODATAKA O LIČNOSTI KORISNIKA WEB SAJTA** https://www.mamut.me

Pravilnik o zaštiti podataka o ličnosti korisnika web sajta (u daljem tekstu: Pravilnik) se odnosi na usluge koje se pružaju preko web sajta https://www.mamut.me u vlasništvu privrednog društva MAMUT d.o.o. matični broj: 03313468, Delta City, Cetinjski put bb, Podgorica, Crna Gora (u daljem tekstu: MAMUT).

**Podatak o ličnosti**

Podatak o ličnosti je svaki podatak koji se odnosi na fizičko lice čiji je identitet određen ili odrediv, neposredno ili posredno, posebno na osnovu oznake identiteta, kao što je ime i identifikacioni broj, podataka o lokaciji, identifikatora u elektronskim komunikacionim mrežama ili jednog, odnosno više obilježja njegovog fizičkog, fiziološkog, genetskog, mentalnog, ekonomskog, kulturnog i društvenog identiteta.

Korisnikom u smislu Pravilnika se smatra fizičko lice koje koristi usluge, a na koje se podaci o ličnosti odnose.

MAMUT štiti podatke o ličnosti i privatnost korisnika u skladu u sa pozitivnim propisima Crne Gore i sa najvišim stepenom pažnje.

**Svrha obrade i podaci koji se prikupljaju**

Konstatuje se da je MAMUT rukovalac podataka o ličnosti budući da samostalno određuje svrhu i način obrade istih.

Da bi se nesmetano pružale usluge informacionog društva (u daljem tekstu: Usluge), MAMUT prikuplja podatke o ličnosti korisnika.

Preciziranja radi, usluga informacionog društva je svaka usluga koja se uobičajeno pruža uz naknadu, na daljinu, elektronskim sredstvima na zahtjev korisnika.

U kontekstu web sajta https://www.mamut.me Usluge su vezane za onlajn prodaju proizvoda na web sajtu.

Da bi se Usluge koristile potrebno je obezbijediti sledeće podatke o ličnosti: ime i prezime, e-mail adresa, država, mjesto i adresa stanovanja, datum rođenja, broj telefona, pol, tip korisnika (fizičko ili pravno lice).

**Pravni osnov obrade**

Podaci o ličnosti se obrađuju na osnovu pristanka korisnika.

Pristanak je svako dobrovoljno, određeno, informisano i nedvosmisleno izražavanje volje korisnika, kojim korisnik, izjavom ili jasnom potvrdnom radnjom, daje pristanak za obradu podataka o ličnosti koji se na njega odnose.

Smatra se da korišćenje Usluga od strane korisnika predstavlja jasnu potvrdnu radnju kojom je korisnik dao pristanak za obradu podataka o ličnosti.

Radi otklanjanja svake sumnje, korišćenjem Usluga korisnik potvrđuje da je prethodno upoznat i da je saglasan sa ovdje propisanim Pravilnikom, koji mu je bio dostupan, čitak i razumljiv.

Pravni osnov za obradu ličnih podataka može biti i ugovorni odnos sa korisnikom, kao i poštovanje pravnih obaveza Mamut d.o.o.

Pravni osnov za obradu podataka može biti i zaštita životno važnih interesa korisnika ili drugog fizičkog lica.

Konstatuje se da obrada može biti neophodna i u cilju ostvarivanja legitimnih interesa Mamuta ili treće strane, osim ako su nad tim interesima pretežniji interesi ili osnovna prava i slobode lica korisnika koji zahtijevaju zaštitu podataka o ličnosti, a posebno ako je korisnik maloljetno lice.

Primjera radi, legitimni interesi Mamut d.o.o. mogu biti:

1) bolje razumijevanje korisnika i korisničkog iskustva;

2) zaštita poslovanja i podrška korisnicima;

3) testiranje i razvoj novih usluga ili poboljšanje postojećih;

4) identifikovanje i zaštita korisnika i web sajta od nelegalnih aktivnosti;

**Obrada podataka o ličnosti**

Lica koja obrađuju podatke o ličnosti su ona lica koja su zaposlena u MAMUTU i svim povezanim pravnim licima gdje je MAMUT većinski vlasnik koja imaju ovlašćenje za obradu podataka o ličnosti , kao i svi organi Crne Gore koji na osnovu zakonskih odredbi i odluke nadležnog suda ostvaruju pravo obrade podataka.

Vrsta radnji obrade koje se vrše su prikupljanje podataka o ličnosti, korišćenje, bilježenje, prepisivanje i pretraživanje.

MAMUT, zarad praćenja svoje posjećenosti i optimizacije Usluga može koristiti Google Analytics, platformu analitičkih usluga koje pruža Google, LLC (u daljem tekstu: Google). Google Analytics koristi tehnologije koji omogućavaju MAMUT d.o.o. lakšu analizu načina na koji mu korisnici pristupaju. Informacije koje se na ovaj način prikupljaju se prenose i čuvaju na serverima Google koji se nalaze u Sjedinjenim američkim državama. Google, koristeći odgovarajuće mjere zaštite, obrađuje informacije u vezi sa aktivnostima na web sajtu i upotrebom Interneta. Google će možda proslijediti ove informacije trećim licima u situacijama u kojima to zakon nalaže, ili kada pomenuta treća lica obrađuju gorepomenute podatke u ime Google-a. Korišćenjem Usluga, korisnik pristaje da Google obrađuje podatke, na ovdje opisani način i u gorepomenute svrhe, te se konstatuje da je Google obrađivač podataka o ličnosti.

Zarad elektronskog plaćanja Usluga, MAMUT može koristiti elektronske usluge banaka sa važećom dozvolom za rad Centralne Banke Crne Gore, koje su takođe obrađivači podataka o ličnosti iako ni u jednom trenutku informacionom sistemu MAMUTA neće biti dostupni podaci o korisnikovoj platnoj kartici i date MAMUT ne prikuplja. Svaka od datih bankarskih transakcija zasniva se na upotrebi odgovarajućih protokola, dok se konkretni podaci prenose u skladu sa najsavremenijim standardima enkripcije. 3

Zarad obavljanja poslova dostave, MAMUT može angažovati i kurirske službe koje u ime MAMUTA obrađuju podatke o ličnosti korisnika neophodne za izvršavanje njihovih ugovornih obaveza.

**Maloljetna lica**

Ako se radi o maloljetnom licu, za obradu podataka iz stava 1. ovog člana pristanak mora dati roditelj koji vrši roditeljsko pravo, odnosno drugi zakonski zastupnik maloljetnog lica.

MAMUT preduzima sve razumne mjere u cilju utvrđivanja da li je pristanak dao roditelj koji vrši roditeljsko pravo, odnosno drugi zakonski zastupnik maloljetnog lica, uzimajući u obzir dostupne tehnologije.

**Cookies (“kolačići”)**

Cookies (u daljem tekstu: kolačići) su mali tekstualni fajlovi koji se plasiraju na računar korisnika, a zarad optimizacije i personalizovanja korisničkog iskustva. Neke od Usluga koje MAMUT pruža sastoje se iz plasiranja tehnologije kolačića. Korisnik može blokirati upotrebu nekih ili svih kolačića koje MAMUT koristi.

**Povreda bezbjednosti podataka o ličnosti**

MAMUT sprovodi odgovarajuće mjere tehničkog, fizičkog i organizacionog obezbjeđenja radi zaštite podataka o ličnosti od slučajnog ili nezakonitog uništavanja ili slučajnog gubitka, izmjene, neovlašćenog objelodanjivanja (uključujući pristup na daljinu) ili pristupa i od svih ostalih oblika nezakonite obrade, uključujući bespotrebno prikupljanje ili dalju obradu. Ove mjere obezbjeđuju nivo bezbjednosti koji odgovara riziku ugrožavanja podataka vodeći računa o stanju, troškovima sprovođenja i prirodi, području primjene, kontekstu i svrsi obrade podataka o ličnosti.

Uprkos svim preduzetim mjerama, ne isključuje se mogućnost nastanka povrede bezbjednosti podataka o ličnosti. U slučaju povrede bezbjednosti podataka o ličnosti, MAMUT, u skladu sa zakonom blagovremeno preduzima adekvatne mjere sanacije i otklanjanja štetnih posledica i dostavlja korisniku i nadležnim organima sve značajne informacije koje se mogu zahtijevati u vezi sa povredom bezbjednosti podataka o ličnosti.

**Prava korisnika**

Korisnik ima sledeća prava:

1.Pravo na transparentno, istinito i blagovremeno informisanje u vezi obrade podataka o ličnosti;

2.Pravo da od MAMUT d.o.o. zahtijeva informaciju o tome da li se obrađuju njegovi podaci o ličnosti;

3.Pravo da se netačni podaci o ličnosti u vezi njega isprave ili dopune;

4.Pravo da se njegovi podaci o ličnosti izbrišu;

5.Pravo da opozove pristanak na obradu podataka o ličnosti;

6.Pravo da prikupljene podatke o ličnosti primi u strukturisanom, uobičajeno korišćenom i elektronski čitljivom obliku, što uključuje i neometan prenos datih podataka drugom rukovaocu;

7.Pravo da u svakom trenutku podnese MAMUT d.o.o. prigovor na obradu njegovih podataka o ličnosti kada je obrada neophodna u cilju ostvarivanja legitimnih interesa MAMUT d.o.o. kao i u slučaju kada se podaci o ličnosti obrađuju za potrebe direktnog oglašavanja;

8.Pravo da Povjereniku za informacije od javnog značaja i zaštitu podataka o ličnosti podnese pritužbu na postupanje MAMUT d.o.o. po pitanju obrade svojih podataka o ličnosti;

**Rok čuvanja podataka**

Korisnikovi podaci o ličnosti se nikada neće obrađivati više nego što je neophodno. Podaci o ličnosti će se obrađivati do opoziva pristanka, osim u situacijama kada postoji neki drugi osnov za obradu. Ovo uključuje i obradu koja predstavlja neophodnu i srazmjernu mjeru u demokratskom društvu za zaštitu ustavnih prava i sloboda što uključuje i ostvarivanja legitimnih interesa MAMUT d.o.o. u građanskim i drugim stvarima.

**Primjena zakona i stupanje na snagu**

Za sva ostala pitanja iz oblasti zaštite podataka o ličnosti primjenjivaće se Zakon o zaštiti podataka o ličnosti Crne Gore.

**Kontakt**

Sve informacije po pitanju ovog Pravilnika korisnik može dobiti slanjem e-mail poruke na adresu podrska.kupcima@mamut.me. MAMUT zadržava pravo da ignoriše svaki irelevantan upit ili upit koji nije upućen na ovdje navedenu adresu.

U Podgorici, 16.06.2020. godine, Direktor Mamut d.o.o.